Цхьадолча даькъе воккхача сага уйлашца сай уйлаш вIашка ца йоагIе а, цо дувцача хIамангахьа дукха бакъдараш корадоагIа сона. Ший мохк а бита кхычахьа, кхыча къамах болча наха юкъе вахача сага ший дай хоза гIулакхаш, къаман оалмал, Iадаташ дицлу, цхьа ха яларца. Цул совгIа хийра гIулакхаш Iомаде а царца никъ бе а волалу саг хана йоахалца. Вешта ший гIулакх а ховш ше мичахьара хьаваьнна ва дагадоагIаш волча саго дика кхетаду моллагIдола хIама.